  Майя Бывальцева Ижкарын Дзержинский нимо ульчаез тупатъязы. Мер огазеяськонъёслэн ёзчиоссы, кар администрациысь благоустройствоя но сюрес возёсъя ёзэсысь ӧнерчиос но лэсьтӥськонэз чакланъя эрико эксперт быдэстэм ужъёсты дунъязы но ужкагазъёсты кинюртӥзы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Йӧскалык ӵектос улсын Дзержинский нимо ульчалэн 9-тӥ Январь ульчаысен Буммашевской ульчаозь люкетаз кык сӥен асфальтобетон вӧлдӥзы, 2 сюрс метр пала бордюръёсты воштӥзы, 35 колодчаосты сюрес валлин ӝутӥзы. Со сяна, ульчаын тротуаръёсты выльдӥзы, кар тарнспорт дугдылон интыосты тупатъязы. 9-тӥ Январь но Строительёслэн ульчаосын сюрес вожын светофоръёс пуктӥзы. Сюрес вылын куинь «уясь» люкъёс лэсьтӥзы. Люкъёс – кар сюресъёс вылын одӥгез тужгес ӵем пумиськылӥсь шугъяськон. Ваньмыз сямен соос «кирпич стаканын» лэсьтӥсько. Со «стакан» но люклэн кульчоез пумен пуксё, соин сэрен сюрес шобретэз куашка. Нош татын мукет амал кутӥське. Люк сюрес шобрет вылэ пыкъяське но соин ӵош «шудэ». Озьы куашканы луонлык ӧжытгес Борис Ломаев, «Автомобильная Удмуртия» мер огазеяськонлэн кивалтӥсезТодэ вайытом, та вакытэ «Кышкыттэм но ӟечлыко автомобиль сюресъёс» йӧскалык ӵектос улсын Ижкарын 11 ульчаосты тупатъязы ни, эшшо 16 объектъёсын ужъёс азьланьтӥсько.  Тегъёс: Авто Ижкар Удмуртия сюресъёс тупатъянужъёс  